บาทเปิด 30.28/29 บาทต่อดอลลาร์ แนวโน้มแกว่งกรอบแคบ
เงินบาทเปิดตลาด 30.28/29 บาทต่อดอลลาร์ แนวโน้มแกว่งกรอบแคบ จับตาประชุมธนาคารกลางยุโรป- เบร็กซิตมีแนวโน้มยืดเยื้อ
24 ต.ค. 2562

เงินบาทเปิดตลาด 30.28/29 บาทต่อดอลลาร์ แนวโน้มแกว่งกรอบแคบ จับตาประชุมธนาคารกลางยุโรป- เบร็กซิตมีแนวโน้มยืดเยื้อ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.28/29 บาท/ดอลลาร์ ใกล้เคียงกับเย็นวันอังคารที่ปิดตลาดที่ระดับ 30.30 บาท/ดอลลาร์
วันนี้คาดว่าเงินบาทจะยังเคลื่อนไหวในกรอบแคบ ๆ เนื่องจากนักลงทุนจับตาดูผลการประชุมธนาคารกลางยุโรป(ECB) ในช่วงเย็นนี้ โดยคาดว่า ECB อาจจะมีมาตรการกระตุ้นเศรษฐกิจออกมา เนื่องจากทิศทางเศรษฐกิจของยูโรโซนในช่วงนี้ยังมีทิศทางในเชิงลบ
ขณะที่สถานการณ์การแยกตัวของอังกฤษออกจากสหภาพยุโรป (Brexit) มองว่ายังน่าจะยืดเยื้อต่อเนื่อง และในระยะสั้นอาจจะไม่ส่งผลกระทบต่อค่าเงินมากนัก
นักบริหารเงิน คาดว่าวันนี้เงินบาทจะเคลื่อนไหวในกรอบ 30.25-30.32 บาท/ดอลลาร์